Ես, իրոք, մինչև 2000թ. ծառայել եմ Սերժ Սարգսյանի կողմից ղեկավարված Պաշտպանության և Ազգային անվտանգության նախարարություններում, իմ կենսագրությունը գաղտնիք չէ ոչ մեկի համար: Չի կարելի բացառել Սերժ Սարգսյանի էական դերը Ղարաբաղի ազատագրական շարժման և Հայոց բանակի ստեղծման գործում: Ես իմ գիտակցական ողջ կյանքում հանդես եմ եկել` որպես օբյեկտիվ ու սկզբունքներին չդավաճանող անձնավորություն և առաջնորդվում եմ ՙՄիավորված հայեր՚-ի որդեգրած սկզբունքներով` ունենալով մեկ նպատակ` ստեղծել ճշմարիտ սոցիալ-իրավական պետություն, որտեղ կգործի իրավունքի գերակայությունը, և իշխանության տիրակալը կլինի ազգին ծառայող Օրենքը: